ming030890/wiki-yue-high-quality huggingface dataset:
相思病

相思病即係兩個人深深相愛時，冇得到對方嘅回報或者對方唔喺度時就會有負面嘅感覺。由中世紀開始，呢種情況一直被認為係一種病嚟。隨住時間嘅流逝，呢種症狀會一直持續，包括冇胃口同埋失眠。
相思病呢個詞語喺醫學或者心理學領域雖然好少用，但係有關對身心嘅影響依家進行緊新嘅研究。

愛可以變成精神病
文學同埋詩歌經常將愛情寫成令人瘋狂，而且醫學界亦都採取咗類似嘅方法。根據希波克拉底醫學嘅觀點，充滿激情嘅愛情幾乎會消失或者變成「憂鬱嘅愛情」，呢種情況會令人沮喪同埋悲傷。當中熱情嘅愛係指「蜜月期」中嘅愛，通常係啱啱開始，但喺一兩年之後就會消失。隨之而來就係面對現實狀況，呢個時候就需要雙方去維繫關係。喺呢種情況下，如果呢個時候失去咗對方或者感覺唔到對方嘅愛，就會形成相思病。
患咗相思病嘅安提阿古斯一世
相思病唔單止係一種詞語上嘅表達，仲有研究指佢係一種實際上嘅疾病。1915年時，西格蒙德·弗洛伊德曾經提出：「我咃仲未明白墜入愛河係咩意思，但可以肯定佢係一種疾病同埋瘋狂、一種幻覺，係對所愛之人嘅盲目性。」
對相思病嘅科學研究發現，戀愛中嘅人所經歷嘅事情同埋可卡因等毒品所引起嘅狀態非常類似。喺大腦入面，某種神經傳遞素（例如：苯乙胺、多巴胺、去甲腎上腺素同埋催產素）利用咗大腦十二個不同區域，從「愛」或者「墮入愛河」中引起嘅高潮感。呢啲神經遞質觸發咗同苯丙胺相同嘅感覺。
就算相思病喺患者嘅感受中好普遍，但係心理學家唔會向精神科醫生轉介「相思病」。噉係因為相思病所常見嘅症狀往往同其他心理疾病有關，所以成日被誤診，亦有可能認為呢種精神狀態都係好基本嘅問題。但係，如果一個人處於相思病時唔去尋求幫助嘅話，噉樣係非常危險，因為普遍嘅人都知道愛情係能夠令人冇命。（後果可能係自殺，所以有唔少案例都證明咗愛情係可以令人冇命。）
Len Bowers教授喺佢嘅《心理疾病的社會本質》呢本書入面提出咗樣嘢，就算「精神病患者」嘅大腦入面存在住生理上嘅差異，但喺符合呢種差異之前，仲要符合埋其他幾個嘅條件。所以，可能有好多精神疾病（例如相思病）永遠都唔會有足夠證據去證明。

病徵
喺2005年，愛同相思病嘅研究人員弗蘭克·塔利斯登咗一篇文章，佢建議醫學專家應該係時候要重視相思病。相思係指發生喺一個人身上，代表住「真實、瘋狂、深入」噉愛一個人。同樣，健康專家都認為相思病會令人出現病態，所以應該更加要重視診斷嘅過程。 因為相思病本身好少被人當作心理健康問題，所以相思病嘅症狀通常會畀人誤診為其他各種疾病或者精神健康上嘅問題（例如強迫症）。
塔利斯列出咗相思病嘅常見症狀：
躁狂症
沮喪
噁心
哭
失眠，可能導致疲勞
缺乏專心
食慾不振或者暴飲暴食
壓力：高血壓、胸部同心臟疼痛、急性失眠、亦由「暗戀」引起
強迫症-專注同埋囤積一啲冇價值嘅物品
心理上產生嘅身體症狀，例如胃部不適、食慾改變、失眠、頭暈同埋神志不清
慢性頸痛、身體震顫、強迫性思想、頻繁嘅回憶。
快速嘅情緒波動
根據塔利斯嘅講法，相思病好多症狀可以歸類去精神疾病診斷與統計手冊第四冊同ICD-10（國際疾病分類）。強迫症係相思病其中一種嘅症狀，佢仲包括神不守舍、不斷檢查自己嘅手機、Facebook、囤積一啲冇價值物品。意大利精神科醫生Donatella Marazitti做過嘅另一項研究發現，當人墮入愛河嗰陣，佢咃嘅血清素水平會跌到強迫症患者嘅水平，而呢種水平明顯低過健康人嘅水平。

文學
威廉·莎士比亞嘅《羅密歐與朱麗葉》就寫咗有關「愛情」嘅瘋狂，以及兩個年輕而且好癡情嘅戀人感受到嘅悲傷。當羅密歐發現自己嘅愛人死咗之後（或者佢相信佢嘅戀人死咗），諗到永遠會冇咗佢嘅真愛嗰陣，佢就覺得好悲痛同埋沮喪，隨後佢仲自殺。朱麗葉醒返之後見到對方嘅屍體，佢亦都好絕望噉結束咗自己嘅生命。
中國元曲，徐再思就寫咗一首有關相思病既詩--《折桂令·春情》：「平生不會相思，纔會相思，便害相思。」
美國眾議院

美國眾議院（英語：United States House of Representatives）係美國國會兩院之一，另一院係參議院。美國各州喺眾議院中擁有嘅席位比例以人口做基準，但係至少會有一個議員。院內議員總數經法律明定係435個。眾議員任期兩年，可無限連任。現任美國眾議院議長係Mike Johnson（英文：Mike Johnson）。
員村站

員村站（粵拼：jyun4 cyun1 zaam6；英文：Yuancun Station）係廣州地鐵5號綫同11號綫嘅轉車站，喺天河區花城大道東同埋員村二橫路嘅交界。呢個站有兩個站廳同月台，開通時間都唔同，其中5號綫喺2009年12月28號開放；而11號綫就喺2019年12月20號作為21號綫的一部分開放。
呢個站曾經喺2019年12月20號到2024年10月2號尾班車收車之前，做過21號綫嘅西邊尾站。從2024年10月2號，因為要就11號綫開通而暫停開放。2024年12月28號頭班車開出之後，其月台為11號綫所使用。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係5號綫月台；地下3樓係設備區；地下4樓係11號綫月台。雖然冇休息室，但係有整廁所同母嬰室出嚟。

站廳
員村站嘅收費區喺站廳嘅中間偏北嘅位，而南邊係人行通道，周圍都俾商舖圍住嗮。而收費區有扶手電梯同樓梯、專用𨋢往返月台都得。

月台
呢個站有2個島式月台，其中5號綫喺花城大道東嘅地底，而11號綫喺員村二橫路東邊嘅地底。不過因為21號綫用咗喺2013年11號綫規劃定咗嘅8A車廂架構，所以發現月台長度都唔同。
另外，呢個站嘅11號綫範圍南邊有條存車綫。

商舖同自助服務
而家嘅員村站入面有好多舖頭響度，包括咗便利檔、麵包糕餅舖、衫褲檔同洗衫舖。重有好多自助服務設施畀乘客用，其中包括咗自動影相機、自動販賣機同自動櫃員機、印表機；同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。
商舖
利口福
天天洗衣
自然派

出入口
員村站冚唪唥嘅出入口A出入口A出入口 B出入口B出入口 C出入口C出入口 D出入口D出入口 E出入口E出入口 F出入口F出入口
呢個站一共有6個出入口，分別係A、B，C同D、E、F。從2017年11月14號開始實行嚴格安檢制度之後，除咗往返A同D出入口之間毋須接受安檢之外，其他出入口同A、D是旦一個出入口或B同C出入口之間當成過街通道往返嘅話，都要接受人過安全門、物過X光機、液體過檢測儀嘅制度。後嚟呢個現象直到2018年12月6號受到21號綫施工嘅影響而一度將A出入口閂咗檔，期間個個出入口之間都必須要接受安檢先至有得通過。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺1997年嘅《廣州市城市快速軌道交通線網規劃研究（最終報告）》入面，嗰陣嘅3號綫（唔係而家嘅3號綫）就喺呢度定咗個站。不過到咗2003年嘅方案入面就變咗而家嘅5號綫嘅車站。

施工
喺2004年5月28號，呢個站正式開始逳手興建，一直到2009年6月初先至搞掂。

開通
站廳西北角近便利舖位，喺2015年7月21號嗰時起緊D出入口，隨後出入口喺2017年初開通。相入面左邊嘅牆位置，而家係11號綫一部份。
2009年12月28號，5號綫通車之後，呢個站正式開放。

規劃
2012年3月15號，地鐵方喺準備起21號綫時考慮到同5號綫對接嘅問題而改咗原先舊時嘅規劃，繼續向西延長兼攞咗喺2015年規劃正嘅11號綫員村⇄天河公園嗰橛嚟搞。重喺同年10月21號劃入咗21號綫嘅規劃入面。跟住等11號綫起好嗮之後一分為二，還返畀11號綫營運。

施工
2013年4月6號，工地正式喺A出入口西南角嚿空地搞圍蔽。
2016年9月29號晏晝，工地正式倒水泥開搞。
2017年3月4號晚黑，車站封頂。
2017年10月14號晏晝，天河公園⇄員村區間嘅右綫盾構隧道順利貫通。
2018年4月13號晚黑，車站順利封底。
2018年7月21號，車站封頂。

開通
從2019年12月20號朝早頭版車開始，由於21號綫正式全綫開通，呢個站嘅21號綫範圍亦正式開放，從而成為轉車站。
2024年10月2號開始，21號線唔會去員村站，並以天河公園站為永久終點站，開始改返做11號線嘅工程。

11號綫
喺2024年12月28號，11號綫範圍亦重新開放，改咗係11號綫嘅一部分。

出入口
呢個站開通初期凈得A、B，C呢三個口，直到2017年初又開咗個D出入口。從2018年12月6號開始，呢個站嘅A出入口受到21號綫入場施工而直接封閉咗，直到2019年12月20號嘅21號綫全綫開通時先至重新開放，期間亦多咗E同F兩個出入口。不過A出入口有部份牆面裝飾從5號綫嘅黃色品種變成21號綫嘅藍色品種。

利用狀況
呢個站附近都係一片員村嘅城中村地帶。附近有好多城中村嘅居民、重有喺呢度附近嘅大型樓盤入面住啲人成日都喺呢個站上落，所以呢個站都幾繁忙下。一到咗客流高峰期，地鐵方面甚至重搞客流控制都有。不過喺21號綫全綫開通之後，原先喺增城一帶去珠江新城或獵德一帶啲人都落嗮嚟，令呢個站一度成爲火爆客流嘅轉車站。
劉子傑

劉子傑（英文：Chris Lau Chi-kit），香港中間派人士，香港民主黨成員，前香港葵青區議會青發選區議員。喺2020年12月6號，佢喺民主黨黨員大會中成功當選民主黨中央委員會委員。

經歷
劉子傑喺2002年加入民主黨做義工，之後喺2008年成為李永達嘅選舉職員，大學畢業後加入成為全職職員，2009年起做喺地區辦事處擔任議員助理。
劉喺2011年參與當年嘅區議會選舉，但係未能夠打敗時任區議員潘小屏。
之後，佢喺2012年擔任民主黨葵青區社區主任，再度參與2015年嘅區議會選舉，攞到2283票，但未能夠打敗原委任議員林翠玲。
而去到2019年，親中陣營因為逆民意力撐逃犯條例修訂草案，選情大受影響，佢喺2019年區議會選舉入面以高達5061票成功擊敗時任區議員林翠玲，成功當選葵青區議會青發選區民選議員，後來仲出任葵青區議會審核委員會副主席；2021年7月11號劈炮唔撈。
喺2021年香港立法會選舉，由於選舉制度係喺北京未經諮詢或香港泛民主派同意之下強行修訂，又加入所謂嘅國家安全審查機制，所以好多泛民主派成員都選擇唔參與。不過，劉子傑同埋前公民黨成員譚家浚合組嘅公司「GMENU」就協助自稱中間派嘅社福界候選人狄志遠進行選舉工程。當時公民黨前成員、沙田區前區議員黃文萱就批評佢哋無骨氣，又話同佢哋接觸過，但對佢哋回覆好失望。黃文萱又表明唔會再同佢哋合作。另外，被政府剝奪資格，之後被逼流亡英國嘅前民主黨區議員郭天立，亦喺社交媒體貼咗一張名單點名批評一啲透過唔同型式參與呢次選舉嘅「自稱民主派」，其中包括劉子傑。呢張名單之後得到其他民主派中人和應，包括梁頌恆、麥梓健、廖栢康、俞竣晞等。
佢喺回覆傳媒查詢嘅時候，反問「我識得光合作用？」，重借啲意批評部分屋企有錢嘅「抽水」人士，為咗搏出位而呃Like咁話。
今昔補習社

《今昔補習社》（英文：Trivia Challenge Club）係香港MakerVille製作嘅細路節目，由鄧祖欣（Pamela）（2023年）、Peter（2023年）、符氣柏（Indome）（2023-2024年）、黃可盈（Flavia）（2023-2024年）同姚祖恩（JoJo）（2023-2024年）主持，2023年6月10號到2024年12月28號逢禮拜六17:30-18:00喺香港電視娛樂ViuTV播。節目每集會分別講一個同現代同古代有關嘅主題。

節目調動
2023年12月9號：由於受《共建美好社區大匯演》相關節目調動影響，原時段改播《大鳴大放》，第27集提早到16:30-17:00播。
2024年1月6號：由於直播《中銀香港網球公開賽2024 - 單打準決賽》，第31集調到1月7號禮拜日14:30-15:00播。
2024年1月13號：由於受《設計營商周2023設計創變者》相關節目調動影響，原時段改播《大學關鍵詞》，第32集提早到17:00-17:30播。
2024年6月15同22號：由於受《歐洲國家盃2024》相關節目調動影響，原時段改播《大學關鍵詞》，第54同55集提早到16:00-16:30播。
2024年7月27、8月3同10號：由於受《2024巴黎奧運》相關節目調動影響，原時段改播《大學關鍵詞》，第60、61同62集提早到09:55-10:25播。
2024年8月17同24號：由於受《睇過學過先識碳》相關節目調動影響，原時段改播《大學關鍵詞》，第63同64集提早到16:00-16:30播。
2024年11月2號：由於13:55-18:45直播《保誠香港網球公開賽2024 - 單打準決賽》，第74集調到11月3號禮拜日15:00-15:30播。
哈特斯菲足球會

哈特斯菲足球會（英文：Huddersfield Town Association Football Club）係英格蘭冠軍足球聯賽嘅球隊之一，喺英格蘭哈特斯菲，喺1908年成立。2017至18年球季第一次升上英超比賽，踢咗兩季就降班。
破·地獄

《破·地獄》（The Last Dance，曾經叫《度脫之舞》）係2024年上畫嘅港產片，由陳茂賢執導，許冠文同黃子華主演。故仔用殯儀業做題材。

劇情簡介
喺疫情肆虐生意蕭條嘅市道之下，婚禮策劃師魏道生（黃子華飾）被迫改行成為一名喪禮經紀人。起初因為理念不合同喃嘸師傅文哥（許冠文飾）產生好多衝突，因為面對一位特殊要求嘅客人、文哥嘅出手相助、親身經歷文哥同女兒文玥（衛詩雅飾）相處嘅點點滴滴，亦慢慢改變咗道生對職業同生活嘅態度。

票房
電影上映20日，港澳票房超過1億港紙，係歷嚟第三套有呢個成績嘅港產片，更係歷嚟用最短時間做到嘅港產片。
電影上映23日，香港票房超過1.1億港紙，打破《九龍城寨之圍城》紀錄，成為香港2024年全年最高票房華語電影。
電影上映29日，香港票房超過1.22億港紙，打破2023年《毒舌大狀》紀錄，成為香港歷嚟最高票房華語電影（未考慮通脹因素）。
電影上映49日，香港入場人次超過211.3萬（票房接近1.4億港紙），打破1982年《最佳拍檔》紀錄，成為香港歷嚟最高入場人次華語電影。

軼事
電影係繼1992年《神算》後許冠文同黃子華再一次合作演出。
開鏡時傳媒報道岑珈其同谷德昭都有份參演呢套戲，其中岑珈其本嚟飾演魏道生細佬，但公映版本兩人所有戲份都被剪走晒。
車臣國旗

車臣共和國國旗比例同俄羅斯國旗一樣都係2:3，車臣共和國國旗左面分別有三隻色：綠、白、紅。綠色代表伊斯蘭教。右面係白色金色紋，金色紋係車臣當地嘅特色圖案。
貝爾哥羅德旗

貝爾哥羅德旗，係俄羅斯聯邦貝爾哥羅德地區貝爾哥羅德市嘅其中一個官方象徵（同國徽）。國旗係城市居民之間團結同互動嘅象徵。
現行國旗於1999年7月22日經貝爾哥羅德市議會第321號決定批准，並於2002年以註冊編號978轉入俄羅斯聯邦國家紋章登記冊。

描述
國旗為雙色帆布，橫向分為兩部分：上部為藍色，下部為白色。旗嘅頂部藍色部分有兩隻紋章動物。上部嘅中央有一隻金色嘅獅子企喺佢嘅後腿上面。獅子上面係一隻伸出翼嘅白鷹。
俄羅斯旗

俄羅斯旗，係代表俄羅斯嘅旗。旗長闊比例2:3，上中下分別係白、藍、紅三隻色。
澳門區旗

澳門區旗，全名澳門特別行政區區旗（葡文：Bandeira regional da Região Administrativa Especial de Macau da República Popular da China；又叫蓮花旗）係澳門嘅官方代表旗，它係一面畫咗五粒星、蓮花、大橋、海水圖案嘅綠色旗；用澳門綠做底色，中央有蓮花圖案亦都係澳門嘅象徵。澳門區旗喺1999年12月20號開始用。
香港特別行政區區旗

中華人民共和國香港特別行政區區旗（英文：Regional Flag of the Hong Kong Special Administrative Region of the People's Republic of China）係五星花蕊嘅洋紫荊花紅旗（注意唔係基本法所講嘅「紫荊花」），用紅色做底色，中間有一朵五星花蕊嘅白色洋紫荊花圖案。底色用中華人民共和國國旗嘅紅色做標準，而洋紫荊花係香港嘅象徵。
香港特區區旗設計喺1990年2月16號定案，1990年4月4號喺第七屆全國人民代表大會第三次會議中通過，1996年8月10日由特區籌委會通過使用暫行辦法。1997年7月1號嘅香港主權移交典禮上，特區區旗第一次正式飄揚，取代主權移交以前用嘅香港旗。

設計
香港特區區旗嘅形狀、顏色、同埋洋紫荊圖案，無論喺旗幟正面定係背面睇都係一樣，只係方向有啲唔同。區旗同區徽嘅規格同使用方法，由1997年7月1號生效嘅《區旗及區徽條例》具體訂出。香港政府同時制定咗展示區旗同區徽時必須遵從嘅條件。

象徵意義
香港市政局標誌
旗嘅底色係紅色，同中華人民共和國國旗嘅底色一樣，象徵香港係中華人民共和國嘅一部份。同時，中華文化將紅色視為喜慶嘅顏色，因此紅色亦有慶祝同埋愛國嘅意思。
洋紫荊圖案、花蕊用五粒星表示，再次同中華人民共和國國旗上嘅五星相對應，有中國同香港唔可以分開嘅關係。花瓣上嘅五星，代表香港人熱愛祖國。區旗淨喺用紅白兩色，象徵香港實行一國兩制。
早喺1965年，香港已經採用洋紫荊作為自己嘅市花，八年後（1973年）嘅市政局就用咗洋紫荊做標誌。1997年之後用嘅香港特區區旗設計繼續有洋紫荊花嘅元素。

詳細標準
繪製香港特區區旗嘅定位圖如下：
香港區旗墨線圖
《區旗及區徽條例》訂明咗香港區旗嘅繪畫方式。旗幟長闊比例係2:3，矩形，所有旗幟必須以指定比例同定位繪畫，先至符合規格。
法例訂明區旗旗面嘅通用尺寸如下：
以下係區旗用色嘅大概標準，分別用HTML RGB 16進位代碼網頁顏色模式、印刷四分色模式（CMYK）、染料顏色、HSL顏色模式、以及彩通色板號數表示：
顏色
HTML
CMYK
染料顏色
HSL
Pantone

歷史
主權移交前舉辦過區旗設計比賽，畀香港人參與特區區旗嘅設計。共收到7000份參賽設計，當中嘅作品有「HK」字母、幾粒代表「東方之珠」嘅圓珠，象徵金融中心嘅金錢圖案、白鴿等，作品嚟自美術界、農民、演員、戰士、軍官等。當中有唔少作品用洋紫荊做設計，但同市政局嘅標誌相似，因版權問題被淘汰。由政治人物組成嘅評審團選出其中六份，但中國方面最後否決全部設計，並另外邀請三名設計師（當時香港正形設計學校校長韓秉華、當時嘅基本法諮詢委員文樓同建築師何弢）重新設計。韓秉華：「我比較傾向以植物為旗，好似加拿大嘅楓葉旗，所以提出用（洋）紫荊花為主體」。韓秉華喺書中更指何弢當時隨即喺酒店嘅花園摘咗一朵洋紫荊花，帶返會議室，用嚟觀察佢嘅形態。原來區旗上嘅洋紫荊圖案，最初係星中有花，變成花中有星；由五角星演變成今日嘅小五星。最後採納原評審之一、香港建築師何弢嘅設計。上海出世嘅何弢憶述當時一啲頗為怪異嘅設計：「有一份設計一邊有鐮刀同錘頭，另一邊就有港元標誌。」。至於洋紫荊設計概念嘅來源，佢指留意到花瓣對稱，而且花紋迴轉富有動感，所以將佢加入區旗設計入面。
第一份設計嘅洋紫荊花瓣弧度由於難以繪製，主權移交前曾作出適度修改。最後使用嘅區旗設計中洋紫荊花瓣無之前初稿咁肥大。未改版前嘅區旗可以喺早期嘅《基本法》單行本搵到。由於特區區旗設計曾經改過，而區旗亦間唔中會出現錯體區旗同埋調轉掛嘅情況；好似2004年雅典奧運會奧運選手村入面，大會準備嘅區旗就唔合乎規格。匯豐銀行2011年版本嘅100蚊紙嘅設計更出現倒掛區旗嘅錯誤，喺推出市面前及時改返啱。

區旗使用禮節
香港駐倫敦經濟貿易辦事處，門外展示香港區旗
香港政府每日喺行政長官官邸、香港禮賓府、香港國際機場同埋所有邊境管制同檢查站，展示國旗同區旗；至於喺各主要政府合署同建築物，好似行政長官辦公室、行政會議、終審法院、立法會同埋喺海外嘅香港經濟貿易辦事處展示，就會喺工作日掛起。政府會喺指定日子（國慶日、特區成立日同元旦），喺醫院、學校、部門總部、體育同埋文化場館等政府建築物展示國旗同區旗。國旗同區旗應該喺日出時升起，日落時降下。即係，旗幟喺上晝八點升起，大概下晝六點降下。

區旗法例
根據《基本法》第十條，香港嘅區旗係「五星花蕊嘅『紫荊花』紅旗」。《香港法例》第2602章《區旗及區徽條例》訂明，區旗係指1996年8月10號香港特別行政區籌備委員會第四次全體會議通過嘅香港特別行政區區旗。

舊史嘅香港旗
英屬香港旗
香港喺英國殖民地時期嘅最後一面殖民地旗喺1959年7月27號至1997年6月30號期間用；設計同其他英國海外領地一樣，用英國藍色軍旗（Blue ensign，藍地、左上面配有英國旗）打底，右下做個白圓，入面加個香港紋章，係英國喺香港統治嘅重要象徵。
2012年
英屬香港旗喺1997年香港主權移交之後一度銷聲匿跡，但自2012年中港矛盾白熱化之後，支港英政府旗開始喺不滿中國同特區政府嘅集會遊行出現，直至2020年實施咗港區維護國家安全法，就永久停止使用。
王心兒

王心兒（英文：Daphne Wong，1999年8月20日—）係香港女模特兒，亦係2022年ViuTV主辦嘅《尾二一屆口罩小姐選舉》嘅決賽佳麗，代號美谷，最後攞到第12名。
澳門區徽

澳門區徽，全名澳門特別行政區區徽（葡文：Brasão de armas de Região Administrativa Especial de Macau da República Popular da China），係代表澳門嘅徽章，最出面嗰層用中文寫住「中華人民共和國澳門特別行政區」，同埋澳門嘅葡文名「MACAU」。而且佢嘅設計都用咗好多澳門區旗嘅設計，例如蓮花、大橋同海水。爾家嘅澳門區徽喺1999年12月20號之後開始用。
譚玉瑛

譚玉瑛（Helen Tam，1962年11月27號—），外號譚玉瑛姐姐、阿譚，係香港無綫電視藝員。佢喺香港出世，1980年第9期無綫電視藝員訓練班畢業，拍過少少電視劇後，1982年就被安排主持細路節目《430穿梭機》，同之後嘅幾套細路節目《閃電傳真機》、《至NET小人類》同《放學ICU》，直到2014年《放學ICU》改革先至無得做，總共做咗32年細路節目主持。佢同男友喺愉景灣一齊住咗好多年，無諗住結婚生仔。
2025年譚玉瑛喺同無綫電視仍然有藝員合約嘅情況下拍攝ViuTV節目《佛系迎新小隊》，係繼邱晴之後第二位參與其他香港電視台綜藝節目嘅無綫藝員。

音樂
2014年（派台歌）：張敬軒 - 青春常駐《HINS LIVE IN PASSION 2014》（featuring 譚玉瑛／烏卒卒）
2018年（MV）：鄧健泓 - 那年。某日
運順新邨

運順新邨響澳門半島花地瑪堂區林茂海邊大馬路、沙梨頭南街同蘭花前地，係屬於房屋局嘅經濟房屋。

意外
2008年11月2號，一個十五歲女學生着住睡衣，懷疑響運順新邨高層跳落來，消防救護員到場嗰時證實女學生頭顱爆裂，當場死亡。案件交畀司警跟進，警方響佢屋企發現遺書，有人懷疑生活唔開心同覺得冇俾人重視而自殺，警方暫時將案件列做自殺案處理。有同學話，墮樓女學生性格開朗，學習認真，從來冇走堂，成績唔錯，好得老師鍾意。事發當日，女學生照樣返學，唔見有咩唔妥。同校唔少同學都嚇咗一跳，覺得係冇可能，非常傷心，有啲同學重放大喉嚨來喊，需要校方心理輔導。
2009年9月14號凌晨兩點幾，運順新邨十八樓一個單位四十九歲姓陳男住戶懷疑因為家庭問題反鎖自己響屋企，企圖跳樓自殺。之後治安警到場處理，通知埋社工到場，經過社工勸喻之後，男住戶開門，由消防救護員送到山頂醫院治療。
2011年4月8號凌晨一點半左右，運順新村十一樓一個單位一個中學生懷疑抵受唔住學業壓力響間房留底遺書之後跳樓自殺，瞓咗響大廈三樓平台，發出好大聲，有大廈住戶發現着住睡衣嘅事主瞓響灘血到，立即報警求助。事主屋企人當時都俾大聲嘈醒，即刻入去嗰仔間房到睇，當時啲窗開嗮。事主家人伸頭睇下面，見到嗰仔瞓咗響三樓平台，驚到呆咗。消防接報趕到，將事主送院搶救，但搶救冇效死亡。事主阿媽嚇咗一跳係噉喊，重一度昏底，要由白車送院治理。司警之後亦到場調查，話男死者姓魏，十七歲，響聖若瑟教區中學讀高二，學習成績中等，根據現場書枱執到嘅遺書同另一張寫滿「死」字嘅紙，初步相信事主係頂唔順學業壓力而自殺。據了解，事主生前冇咩唔妥，事發前同平時一樣響間房做功課同上網，估唔到會發生悲劇。
2011年7月4號凌晨零點左右，一個十三歲姓陳初中女學生響運順新邨懷疑跳樓自殺瞓咗響大廈三樓平台，消防救護員去到現場證實死亡。司警接手調查，響大廈二十八樓走廊一對已經開咗嘅窗到，發現一個有鞋印同凹痕嘅垃圾桶，估計女學生由嗰到跳落來，現場冇發現遺書。至於尋死原因，有消息話係佢融入唔到新學校有關。據了解，陳啱啱轉到新學校一年左右，重未適應新學校環境，亦同新同學唔熟，比較孤獨，重係同舊學校嘅同學來往。分析話自殺尋死好容易感染同齡又或者同生活背景嘅群體，保安部隊部門近期亦接連發生五單自殺個案，而上述大廈係大型屋邨，過往亦曾經發生多單青少年學生懷疑跳樓自殺事件，當局又或者民間社團應該響屋邨到大規模展開輔導，消除居民嘅心理陰影。
2012年8月5號凌晨三點半，運順新村C座懷疑有人跳樓，治安警接報有人跳樓，瞓響三樓平台。救護員接報趕去到現場，證實男子當場死亡，用白布遮住死者遺體，知會司警跟進。之後多嗰司警人員到場調查同搜證，證實死者姓何，五十歲，揸本地證件，係大廈住客，同時亦執到遺書，懷疑有人因病厭世，初步認為事件冇可疑，死者遺體之後由仵工舁運到殮房處理。
2012年8月22號晏晝兩點半，運順新村B座懷疑有人跳樓，有看更巡樓期間，突然聽到好大聲，響三樓平台發現男子瞓響攤血到，於是報警求助。治安警同消防分別到場，救護員證實男子當場死亡。司警之後到場調查，話死者姓熊，男性，三十一歲，當地居民，有精神病史，住響事發大廈中層一個單位。男子全身都骨折，相信係由高處跌落來搞成，懷疑響大廈高層後樓梯隻窗到跳落來，初步認為事件冇可疑。
2013年11月10號朝早七點幾，運順新邨E座五樓走廊火燭，消防接報到場，用咗差唔多廿分鐘將火救熄，期間疏散咗一百一十五個大廈住客，一男一女吸入濃煙要送院。消防話擺響大廈走廊嘅一張床墊火燭，冒出濃煙，調查緊火燭原因。
2014年7月3號朝早九點廿幾分，運順新村D座三樓停車場平台懷疑有人跳樓，司警到場調查，報案係死者嘅老豆。死者同父母一齊住響運順新村D座高層單位，2號雙親出街，死者獨自一個人留響屋企，老豆響朝早返屋企嗰時，發現個仔唔響屋企，但係發現單位入面廳嗰窗戶同窗花都開咗，伸頭出窗睇吓，發現個仔瞓響三樓停車場平台，於是報警求助。死者媽媽知道後馬上趕到好傷心。司警響廳嘅飯枱到發現懷疑係死者留底嘅遺書。死者家人話，死者精神唔穩定，2014年曾經響大陸屋企自殺，好彩及時被屋企人制止。司警初步話死者姓葉，三十三歲左右，澳門居民，話自己冇嘢做，身上冇發現任何可疑傷痕，懷疑死者係因為精神出現問題跳樓自殺，死因要等法醫檢驗之後先確定。案件由司警調查科接手跟進。
2015年2月8號凌晨三點幾，運順新邨C座十六樓一個單位火燭，消防員到場疏散百幾戶住客到街上避火頭。響起火單位門口出面發現一個相信係吸入濃煙嘅女人，單位鐵閘開咗，但係木門就閂咗。消防員查問呢個女人嗰時，對方反應激動咁話單位間房火燭。消防員爆門入去睇到間房嘅床褥已經燒剩彈簧，而梳妝台同張凳重燒緊，消防員射水將火救熄。之後將呢名五十幾歲嘅女人送院，事主情況嚴重。事件入面，重有一個阿婆同一個大肚婆話吸入濃煙唔舒服，要送院治療。消防員事後檢查火燭單位燒毀嚴重，廳、廚房同廁所都受波及。初步認為唔似意外引致火警，起火原因有可疑，轉畀司警調查。之後司警話案中女子吸入濃煙送院，身上同案發單位都冇發現任何身份証明文件，而呢嗰女人因為插喉治療，暫時唔可以協助調查。所以身份同事發原因都未清楚，案件交畀專科跟進。
2016年6月16號，一個八十幾歲嘅啊婆懷疑因病厭世，響運順新邨一個高層單位跳樓死亡，佢老公聽到呢嗰消息好傷心。司警初步相信死因冇可疑，確實死因要等法醫檢驗。
2018年5月10號晏晝五點十分，運順新邨A座二十三樓一個單位發生工業意外。一個四十八歲嘅男人被發現瞓響嗰廳到，消防救護員接報嚟到，證實佢頭部重創，已經死咗。司警話經初步調查，死者係揸中國往來港澳通行證、被人請嚟響事發單位做嘢拆磚牆，懷疑被冧落嚟嘅磚頭扑親個頭，死者頭部骨折，冇發現其他可疑傷痕，案件已經交畀調查科跟進。懷疑黑工，已通知勞工局跟進處理。
2019年2月27號夜晚九點，運順新邨B座廿三樓一個單位火燭，消防接報到場，用咗四十分鐘將火救熄，有兩男兩女要送院，喺廿三樓救獲一位八十歲嘅傷者，但送院嗰陣已經冇咗心跳同呼吸，重有三人報稱不適要送院。調查緊火燭原因。
寧平

寧平（越南文：Ninh Bình）係越南一省，省會華閭市，人口大約55萬。
阿維圖汗

阿維圖汗（153年—193年）係《不里阿耳王侯表（英文：Nominalia of the Bulgarian khans）》出現嘅第一個王。大家對佢所知嘅其實好少，一般都認為佢係咄陸（英文：Dulo）氏族嘅始祖。一啲硏究人員宣稱佢係阿提拉，但一般都認為佢只係半傳說入面嘅人物，或者係阿提拉嘅祖先。

榮譽
喺南極洲嘅阿維圖汗角（英文：Avitohol Point）就係由佢而改名，基於佢對於成立保加利亞嘅貢獻。
保加利亞嘅科學院，亦有一部超級電腦叫做“阿維圖汗”。
伯明翰城足球會

伯明翰城足球會（英文：Birmingham City Football Club）係英格蘭冠軍足球聯賽嘅球隊之一，喺英格蘭伯明翰，喺1875年成立，曾經打過英格蘭超級足球聯賽。
One 2 Three

《One 2 Three》係香港歌手鄭希怡喺2003年11月01號推出，由英皇娛樂Music Plus發行嘅粵語專輯，專輯共收錄11首歌曲。
黑池足球會

黑池足球會（英文：Blackpool Football Club），又叫布力浦足球會，係英格蘭甲組足球聯賽嘅球隊之一，喺英格蘭黑池（布力浦），喺1877年成立，曾經打過英格蘭超級足球聯賽。
PSV燕豪芬青年隊

PSV燕豪芬青年隊（英文：Jong PSV）係荷蘭燕豪芬一間職業足球球會，依家踢緊荷蘭乙組足球聯賽。
魏鵬展

魏鵬展（1980年出世），香港親中派文化界人士，中文科教師，2013年8月創立《小說與詩》並擔任主編。佢曾經接受《羊城晚報》，《巴蜀風文學》同埋《大公報》等媒體嘅訪問，分享自己嘅作家經歷。
除咗自己嘅《小說與詩》之外，一啲其他嘅文學平台，例如《香港文學》，都有佢嘅作品。

早年經歷
佢喺接受一啲媒體訪問嘅時候，提到自己讀中學嘅時候，中文老師經常提及作者生平，受到老師嘅感染，之後去到預科嘅時候參加寫作工作坊得到陶傑點評，就開始有作家夢，又話寫出觸動人心意象嘅新詩比起打機仲要興奮。
之後雖然佢主力寫新詩，但喺中山大學讀博士嘅時候，研究嘅係古典文學，覺得呢啲係中華文化嘅精髓，要從古典文學吸取營養先可以打好語文嘅基礎。
馬紹祥

馬紹祥，GBS，JP（Eric Ma Siu Cheung，1963年—）係香港專業工程師，新創建集團執行董事兼行政總裁，香港政府發展局前副局長（2014年1月6號至2017年2月13號）同局長（2017年2月13號至6月30號）。加入政府之前，曾經喺多間大型顧問公司出任要職，致力策劃同推行香港多個發展項目。

簡歷
馬紹祥係一位專業工程師，喺建造界工作超過三十年。係多個專業學會嘅資深會員，包括香港工程師學會、英國公路及運輸學會同英國結構工程師學會，亦曾經擔任英國公路及運輸學會香港分會主席。

選舉經歷
喺2021年9月，佢當選成為香港特别行政區選舉委員會工程界委員。之後佢喺李家超無提政綱嘅情況下，有份提名李家超參與2022年香港行政長官選舉。
麗華新邨

麗華新邨響澳門半島花地瑪堂區市場街、長壽大馬路、馬場海邊馬路同永康街，係屬於房屋局嘅經濟房屋。

意外
2001年9月27號，麗華新邨垃圾槽發現倒插半裸女屍，司警調查之後，證實自殺。
2010年6月12號晚黑十一點幾，麗華新邨第二座十五樓走廊欄杆上有嗰後生仔飲醉酒，雙腳凌空吊，神志迷糊，搖搖欲墜。有住戶發現，問佢坐響到做咩，黃某幾幾嗰嗰話響到搵朋友。之後住戶勸佢落返嚟，但係擔心佢再響到企圖跳樓，於是報警處理。消防接報到場，相關樓層一個人都冇，之後響天台搵到呢嗰後生仔，即場幫佢嗰頭嘅傷口包紮，再送院治療，但係因為佢神志不清，一度懷疑服食藥物，後來證實飲醉酒。而佢傷勢普通，治療之後經已出院。有人話唔係住響到，事前響屋企休息，飲醉酒唔小心響碌架床跌落地跌到嗰頭爆嗮光，跟住流住血到麗華新邨搵朋友，雙腳懸空坐響走廊欄杆，先引來住戶誤會有人企圖跳樓自殺。飲醉酒嘅後生仔姓黃，廿二歲，澳門居民。
2015年12月14號凌晨五點半，司警接到消防局通知，一個阿伯響麗華新邨跳樓死咗，所以派員到場調查。司警到場同一個鄰居攞資料，聲稱死者響當日凌晨一點半響同一位置曾經想跳樓，當時被在場嘅消防員同治安警勸返屋企，但係阿伯拒絕去醫院接受治理。相隔三個幾鐘之後，有一個大廈居民響一樓停車場發現一個男子伏屍響地到，所以報警求助。經過司警初步對屍體調查，死者身上冇發現其他可疑又或者可能由刑事引起嘅傷痕，現場同死者單位都冇發現遺書。男死者姓陳，大約七十一歲左右，澳門居民。
奔跑吧！勇敢的女人們

《奔跑吧！勇敢的女人們》（英文：Battle Of Marriage）係香港無綫電視製作嘅時裝電視劇，喺2024年12月首播，由蕭正楠、吳若希、朱敏瀚同賴慰玲領銜主演，並由鄧智堅、何遠東、林漪娸、程可為、尹詩沛、黃瀅仴、唐嘉麟合演出，監製林瑋澄。故仔講一位息影女藝人點樣處理佢嘅婚姻亂局。

軼事
因為呢套劇首播之前南韓啱啱發生空難，第一集嘅開頭罕有播出30秒黑底白字聲明，提示觀眾嗰集涉及航空事故情節。
呢套劇第1集涉及到蕭正楠、吳若希、賴慰玲三個角色10年前拍廣告嘅情節，用咗AI技術將演員真人10年前個樣套落去。
里爾奧林匹克體育會

里爾奧林匹克體育會（法文：Lille Olympique Sporting Club Lille Métropole，中文簡稱里爾）係法國里爾市一間足球會，喺1944年成立，而家喺法國甲組足球聯賽踢波。
九龍西聯網

九龍西聯網（全名九龍西醫院聯網，英文：Kowloon West Cluster）係香港醫院管理局嘅其中一個地區性醫院聯網，負責服務深水埗區、葵青區、荃灣區同北大嶼山127萬居民，而家總監係羅振邦醫生。

醫院同醫療機構
瑪嘉烈醫院：大型地區醫院，提供全科急症服務，係聯網嘅創傷同腫瘤科中心、醫管局傳染病中心同毒理化驗室。
北大嶼山醫院：喺2013年9月開始分階段投入服務。服務範圍包括急症室、社區健康中心、專科門診同社區外展服務。
明愛醫院：全科醫院，提供急症、復康同紓緩治療服務，並設有兒童發展障礙服務；九龍西聯網眼科中心亦設於明愛醫院。
仁濟醫院：全科醫院，提供急症同復康服務，並設有中醫診所。
葵涌醫院：精神科醫院，提供精神科急症同外展服務。
玄武區

玄武區（粵拼：jyun4 mou5 keoi1）係中國江蘇南京一個市轄區，總面積81平方公里，人口51萬。
香港特別行政區財政司司長

香港特別行政區財政司司長（英文：Financial Secretary，簡稱FS，財政司司長，繼承英國殖民地時代嘅財政司，(俗稱財爺)係香港政府專門負責財經同金融政策嘅官員，直接向行政長官負責，佢嘅支援部門叫財政司司長辦公室。司長由行政長官提名，報畀國務院（中央人民政府）任命。
現任財政司司長係陳茂波。

財政司司長
協助行政長官督導財經、金融、經濟、貿易同發展，同創新科技範疇政策嘅制定同實施，並喺金融管理局嘅協助之下管理外匯基金。財政司司長亦係行政會議成員。
此外，財政司司長負責編製政府財政預算案，並根據《公共財政條例》，每年向立法會提交政府嘅收支預算。財政司司長喺每年發表嘅財政預算案演詞，概述政府對可持續經濟發展嘅理念同政策，提出財政預算建議，並動議通過《撥款條例草案》，令到每年預算案當中各項開支建議具有法律效力。

財政司副司長
協助財政司司長協調跨決策局同部門嘅政策制訂同推行，督導轄下嘅決策局。財政司副司長亦擔任行政會議成員，協助行政長官決策，按照行政長官或財政司司長嘅指示，處理指定嘅政策範疇同特定項目。
財政司副司長負責聯繫立法會同其他持份者並聽取意見，同埋向佢哋、公眾同傳媒解釋政策。財政司副司長喺財政司司長因為外訪或休假缺勤期間代理佢嘅職務。
MBC TV

MBC TV係韓國文化廣播公司（MBC）對首都圈地區播出嘅一個電視頻道，呼號HLKV-DTV。

簡介
1969年8月8號 - 文化廣播公司嘅電視頻道開播。
1980年12月22號 - MBC TV嘅彩色電視節目喺漢城（今首爾）開播；次年1月1號，MBC全國各地分台都開播咗彩色電視節目。
2013年1月1號 - MBC TV開始全天24個鐘播出。
馬賽足球會

（法文：Olympique de Marseille）係法國足協屬下嘅一間職業足球會，喺1899年成立，位置喺馬賽，而家踢緊法國甲組足球聯賽‎。
李宇春

李宇春（粵拼：lei5 jyu5 ceon1；簡化字：李宇春；英文：Chris Lee；1984年3月10號—）係中國大陸女歌手，四川成都人，2005年出道。佢早期因參選過湖南衛視嘅《超級女聲》節目而出名，亦試過喺《想唱就唱》節目出過鏡。
以色列

以色列國（希伯來文：מדינת ישראל‎）通稱以色列（希伯來文：ישראל‎），係西亞一國，喺地中海東南邊。呢個國多數人口係猶太人，仲有一部分阿拉伯人。行議會制民主。國際社會普遍承認以色列嘅首都係特拉維夫。以色列自稱耶路撒冷係佢嘅首都，但多國唔承認呢個講法。
摩洛哥、西撒哈拉、阿爾及利亞、突尼西亞、蘇丹、索馬里、科摩羅、阿拉伯半島、黎巴嫩、敘利亞、約旦、阿富汗、巴基斯坦、孟加拉、不丹、馬來西亞，以及印尼、北韓都唔承認佢係個獨立主權國。古巴同伊朗曾經承認佢係個獨立國，但先後喺1949年4月18號（古巴）同2019年1月20號（伊朗）取消咗。而委內瑞拉、毛里塔尼亞、馬里同尼日爾甚至切斷同佢之間嘅外交關係。

體育運動
體育運動方面，佢立國之後雖然一直喺亞洲區，代表過以色列國家隊攞過1964年亞足協亞洲盃冠軍，重參加過1970年FIFA世界盃；喺1967、1969同1971年嘅亞洲冠軍聯賽（而家係亞洲冠軍盃），特拉維夫馬卡比同特拉維夫夏普爾亦先後攞過冠軍。佢雖然一直都有參加過亞洲運動會，但因佢嘅政治因素而冇參加過1962年同1978年亞運，重喺1976年7月份開嘅亞奧理事會入面投票通過，成功將以色列趕出亞洲區。之後一直都冇再參加亞洲區啲賽事，直到2015年先至加入歐洲運動會而繼續參加賽事，從此以色列喺體育運動方面脫亞入歐。

詞源
喺英國廿八年嘅管治下，成個地區都叫做巴勒斯坦（希伯來話:[פלשתינה [א״י，'Palestine [Eretz Israel]'）。國家喺1948年獨立嗰陣，正式採用咗「以色列國」（State of Israel；希伯來話:מְדִינַת יִשְׂרָאֵל， Medīnat Yisrā'el；阿拉伯話：دَوْلَة إِسْرَائِيل，Dawlat Isrāʼīl）作為國家名。當時曾經考慮嘅第啲國名選項包括「以色列之地」、錫安同埋猶地亞，都被拒絕咗。喺獨立後頭幾個禮拜，外交部長摩西．夏里特（希伯來話：משה שרת，Moshe Sharett）宣佈政府揀咗用「以色列國公民」呢個詞嚟形容以色列公民。
歷史上「以色列之地」同埋「以色列嘅孩子」呢啲名分別用嚟指聖經入面嘅以色列王國同整個猶太人。
「以色列」呢個名（希伯來話：ישראל, ישראיל,Yisraʾel, Isrāʾīl；希臘文：Ἰσραήλ，Israēl）係指族長「雅各」。根據希伯來聖經，當雅各成功戰勝主嘅天使之後，上帝畀咗「以色列」呢個名雅各。雅各嘅十二個仔成為咗猶太人嘅祖先，又叫「以色列嘅十二個支派」同埋「以色列嘅孩子」。雅各同佢啲仔一齊住喺迦南，但由於飢荒被迫移居埃及住咗四代共430年。直到出埃及記，雅各個玄孫摩西帶領猶太人出埃及返迦南。最早提及「以色列」呢個詞嘅考古文物，係古埃及嘅麥倫普塔赫石碑（可追溯到公元前13世紀末）。
以色列（外國嘅民族）
表示外國民族嘅限定意義符號
呢個地區亦被稱為聖地，係所有亞伯拉罕宗教（包括猶太教、基督教、伊斯蘭教同埋巴哈伊信仰）嘅聖地。多個世紀以嚟，呢個領土以各種各樣嘅名而聞名，包括迦南、賈傑、撒馬利亞、猶太、耶胡德、愛達荷、敘利亞巴勒斯坦同埋南部敘利亞。
最高人民會議

最高人民會議（朝鮮文：최고인민회의／最高人民會議）係朝鮮民主主義人民共和國憲法規定嘅最高權力機關。
呢篇最高人民會議係政治類嘅楔位文章，未完成；麻煩你幫手加下料，充實佢。
馬德里體育會

馬德里體育會（Club Atlético de Madrid，簡稱：馬體會）係西班牙首都馬德里嘅一間足球會，喺1903年4月26號成立。佢喺西班牙甲組足球聯賽歷年奪冠次數排第三，喺皇家馬德里同巴塞隆拿後面。
華倫西亞足球會

華倫西亞足球會（Valencia Club de Fútbol，西班牙文簡寫：Valencia CF、Valencia、VCF，花名：Los Ches或蝙蝠軍團或馬斯泰拿，中文簡稱：華倫或華西）係西班牙甲組足球聯賽嘅足球會之一，喺1919年創立，位於西班牙嘅第三大華倫西亞市。華倫西亞係一支有悠久歷史嘅老牌勁旅，係西班牙傳統五強之一，會員人數係西班牙中第三多。早期球隊因身穿白色上衫同白色短褲，所以有「白幽靈」嘅稱號。華倫西亞同市死敵係利雲特，大區死敵係維拉利爾。華倫西亞素以風格平穩見稱，特點係快速攻守轉換，打穩守突擊。
華倫西亞係聞名歐洲嘅勁旅之一，絕大部分時間都係喺西甲渡過，自從1930/31賽季奪得乙組冠軍升上甲組之後，一直都係喺西甲作賽，直到1985/86賽季先至意外降班，之後即刻就以乙組冠軍嘅身份重返甲組，自此球隊一直留喺西甲。60年代係球隊最光輝嘅時刻，1961/62第四屆歐洲博覽會杯，球隊就攻入33個波，創造咗城市博覽會盃嘅最多入波紀錄，當中包括8強10:3狂數布達佩斯MTK，決賽7:3橫掃巴塞隆拿。第二年亦都蟬聯咗城市博覽會杯冠軍。 1963/64賽季，華倫西亞期望創造三連冠嘅神話，但呢一次就喺決賽以1:2輸畀皇家薩拉戈薩，屈居亞軍。另外，華倫西亞曾經喺1980年贏咗歐洲盃賽冠軍盃冠軍。跟住，華倫西亞又喺歐洲超霸盃力克英格蘭嘅諾定咸森林，呢次係第一次有西班牙球隊奪得歐洲超霸盃。
華倫西亞贏過6次西甲冠軍、7次西班牙盃冠軍、3次歐洲足協盃冠軍、1次歐洲盃賽冠軍盃冠軍同埋2次歐洲超霸盃。

球會主場
1919年5月21號，華倫西亞嘅第一場比賽係為咗慶祝建城日，喺卡斯迪隆省同Real Gimnástico比賽。嗰日嘅出場陣容係 Marco，Amador Peris，Julio Gasco，Fernando Marzal，Pepe Llobet，Antonio Ferre，Luis Fernandez，Umbert，Martinez Ibarra，Aliaga 同 Gomez Juaneda。呢場比賽過後，華倫西亞意識到需要一個屬於自己嘅球場。
球會管理層希望將主場定喺阿基羅斯，但係為咗等足協答應呢個要求，球會重有好多嘢要做，例如起圍牆之類嘅安全措施同解決起球場嘅資金問題。尤其係資金問題，搞到球會傷透腦筋，直到一個無名氏嘅捐獻者出現，呢個好心人一共捐出咗25,000比塞塔。呢啲錢足夠實行球會嘅計劃，將阿基羅斯嘅土地變成足球場。聽講呢位好心人係 Gonzalo Medina，他將自己本嚟用嚟結婚嘅錢捐咗出嚟。婚禮就咁推遲咗足足成年。佢話：「華倫西亞先係我最先考慮嘅嘢。」
1919年12月7日，阿基羅斯球場完工。Castellón Castalia 特登嚟助興吓，不過最尾打成0:0。而呢場比賽嘅球證正正就係華倫西亞當時嘅主席 Augusto Milego。呢場比賽嘅所有收入都捐咗畀 Gomez Ferrer 醫院。
隨住華倫西亞嘅迅速發展，阿基羅斯再滿足唔到華倫西亞嘅需求，起新球場嘅相關會議喺1923年1月16號召開。球會管理層不斷搵啱嘅地皮，最終喺同年1月，由嗰時嘅球會主席 Ramón Leonarte 向 barón de Bellver 使咗316,439比塞塔買咗嗰塊面積約10,000平方米嘅地。球會請咗建築師 Francisco Almenar Quinzá 負責球場嘅設計，佢後來做埋球會主席，建造工程由 Ramón Ferrer Aguilar 負責，佢亦係球會嘅會員。初時期球場面積得100m x 59m，成個球場可容納17,000名觀眾，包括共10行嘅露天看台中嘅企位，另外有5行係高級坐位，5行高級企位。呢個球場就係馬斯泰拿球場。
隨住華倫西亞嘅成功，馬斯泰拿球場需要不斷進行擴建及改善工程，而家已經可以坐55,000人。2006年，華倫西亞管理層決定建新主場，取代馬斯泰拿球場。新球場喺2007年動工興建，建造費要成3至4億歐元。2009年將搬去新主場Nuevo Mestalla，新主場可容納75,000人。
2008年5月26號上晝10點幾，正在施工嘅新主場工地發生咗嚴重工業意外，一個用嚟承托金屬模板嘅工作台組件甩咗，導致4名工人由15至20米高處墮下，造成意外。意外導致四名工人死亡，其中兩個人（Nelson Rocha，24歲，玻利維亞籍，同埋Luis Garcia Medardo Sinchiguano，38歲，厄瓜多爾籍）當場死咗，其餘兩個人（Enrique Pradas Franco，25歲，西班牙籍，同埋Jose Rosa，22歲，西班牙籍）送院後搶救無效不治。
2008/09球季係華倫西亞最後一季用馬斯泰拿球場，球會將呢季波衫嘅心口贊助設計為Valencia Experience嘅大字以紀念。

蝙蝠帶來嘅福氣
傳說話喺13世紀，阿拉貢國王海梅一世為咗驅趕入侵嘅摩爾人而率領大軍東征，諗住收復華倫西亞城。喺一次戰役中，一支敵箭靜靜雞射向正全神貫注指揮戰鬥嘅海梅，啱啱嗰時有一隻蝙蝠飛過，幫佢擋咗呢支致命一箭。就咁，華倫西亞城光復後，為咗多謝蝙蝠對佢嘅庇護，他將蝙蝠封為佢嘅保護神，蝙蝠就咁成為一個英雄角色，重被設入城徽當中。自此，呢啲傳說令蝙蝠滲透喺華倫西亞嘅文化當中，並同華倫西亞結下不解之缘。因此當利雲特同華倫西亞成立時，甚至係後期成立嘅 CD Alcoyano，三間球會都不約而同揀咗蝙蝠嚟做隊徽嘅元素之一。

Los Ches
華倫西亞嘅花名「Los Ches」（音：路斯切）嘅來源亦好有意思。喺華倫西亞語中，「小伙子」一詞嘅縮合形式係「xiquet」。後來，呢個詞以變音為「che」嘅形式進入西班牙話當中。於是，華倫西亞球迷就開始叫啲球員做「che」，「Los Ches」呢個詞亦慢慢成為華倫西亞嘅代名詞。

會歌
華倫西亞嘅會歌喺1993年9月21號一個官方嘅慶祝球會75周年時發佈嘅，會歌係球會邀請當時嘅古典作曲家 D. Pablo Sanchez Torella 作曲，由 Ramon Gimeno Gil 填詞。
歌詞：Himno Oficial del Valencia Club de Futbol

球員名單
呢版要更新，以反映最新情況。加完料之後唔該拎走個模。
更新日期：2009年01月24號(GMT+8)
波衫冧巴
國籍
球員名
出生日期
加盟年份
前屬球會
轉會費
聖士提反

聖士提反（St. Stephen，5年—34年），天主教譯聖斯德望、聖德範，基督新教通常譯司提反，係基督教頭一位殉道者，被人誣告之後 亂石掟死。
喺天主教，12月26號係佢慶日，係聖誕期嘅一部分。
聖方濟亞西西

聖方濟亞西西（意大利文：San Francesco d’Assisi，1182年7月5號—1226年10月3號；舊譯聖方濟各；新譯名有時會加點），又譯亞西西聖方濟 ，基督教譯亞西西嘅法蘭西斯，係意大利天主教聖人，創辦方濟各會。美國城市三藩市就係間接用咗佢個名。
預格諾派

預格諾派（法文：Huguenots，法文讀音：/ygno/），又譯胡格諾派、休格諾派（英文讀音：/ˈhju:gənɒts/）、法國新教，係16世紀到17世紀法國基督新教信奉加爾文主義嘅一個教派，喺宗教改革嗰陣活躍。
16世紀嗰陣，成個歐洲都唔容忍其他宗教，喺法國亦唔例外。1560年代，部分天主教牧者公開發表勦滅預格諾派嘅言論，結果釀成1572年幾千人遇難嘅聖巴多祿繆慶日大屠殺[暫譯]；直至1598年嘅南特詔書畀佢哋有某程度上嘅自由。1685年，路易十四廢除南特詔書，20萬預格諾派教徒離開法國，走難到荷蘭、英國、瑞士同北美。
董健劍

董健劍，係中國音樂製作人。佢喺天津音樂學院畢業。

簡歷
2020年，佢做咗《我們的歌》第二季嘅音樂總監。2024年，佢為海來阿木喺《歌手2024》第二期演唱曲目編曲。
聖多瑪斯亞奎那

《聖母瑪利亞同聖保羅同聖托馬斯·阿奎那》（可摺疊嘅三聯式祭壇畫，木板蛋彩畫，貝納多·達迪嘅作品，大約c. 1330）。聖母瑪利亞手持一段文字，係《尊主頌》嘅開首，而湯瑪士作為中世紀最重要嘅保羅書信註釋作者之一，手持佢嘅一部作品。
1245年，湯瑪士被送到巴黎大學嘅文學院讀書，喺度佢好可能遇到咗道明會學者亞伯特·馬格努斯， 當時佢係巴黎聖雅各伯學院神學系主任。 1248年，當亞伯特被上級派去新成立嘅科隆studium generale教書嗰陣， 湯瑪士跟隨佢去咗科隆，婉拒咗教皇英諾森四世任命佢做蒙特卡西諾修道院院長嘅提議。 之後亞伯特任命唔太願意嘅湯瑪士做magister studentium。 因為湯瑪士好安靜，唔多講嘢，有啲同學以為佢反應慢。但亞伯特有先見之明噉講：「你哋叫佢啞牛[bos mutus]，但佢將來教書嘅時候會發出一聲咁大嘅吼叫，成個世界都會聽到。」
湯瑪士喺科隆做見習教授（baccalaureus biblicus），教學生讀舊約嘅書，仲寫咗《以賽亞書逐字註釋》（Expositio super Isaiam ad litteram）、《耶利米書註釋》（Postilla super Ieremiam）同《耶利米哀歌註釋》（Postilla super Threnos）。 1252年，佢返到巴黎攻讀神學碩士學位。佢以見習教授嘅身份講授《聖經》，之後成為baccalaureus Sententiarum（《句集》學士） 之後，佢將最後三年嘅學習時間用嚟註釋彼得·倫巴嘅《神學名句集》。喺佢四個神學綜合著作入面，第一個就係一部龐大嘅《句集》註釋，叫做《句集註釋》（Scriptum super libros Sententiarium）。除咗佢碩士論文之外，佢仲為巴黎嘅道明會同袍寫咗《論存有與本質》（De ente et essentia）。
1256年春天，湯瑪士被任命為巴黎嘅神學攝政碩士，佢上任之後嘅第一批作品包括《反對攻擊上帝崇拜同宗教嘅人》（Contra impugnantes Dei cultum et religionem），為當時受到威廉·聖阿莫爾攻擊嘅托鉢修會辯護。 喺佢1256年到1259年嘅任期內，湯瑪士寫咗好多作品，包括：《論真理問題集》（Quaestiones Disputatae de Veritate），係一系列二十九個關於信仰同人類狀況嘅爭議問題， 係為咗佢喺四旬期同將臨期主持嘅大學公開辯論而準備嘅； 《零碎問題集》（Quaestiones quodlibetales），係佢對學術界提出嘅de quodlibet問題嘅回應； 仲有《波爾修斯三位一體論註釋》（Expositio super librum Boethii De trinitate）同《波爾修斯每週論註釋》（Expositio super librum Boethii De hebdomadibus），呢兩部都係對6世紀羅馬哲學家波爾修斯作品嘅註釋。 到佢攝政期結束嘅時候，湯瑪士開始寫佢最著名嘅作品之一，《駁異教徒大全》。
彭昱凱

彭昱凱（英文：Morris Pang），係臺灣音樂製作人。
聖母瑪利亞

瑪利亞（基督新教譯馬利亞，景教譯末艷）係耶穌嘅阿媽，喺天主教同東正教尊稱聖母，又叫聖母瑪利亞。根據《新約聖經》記載，身為處女嘅瑪利亞畀聖靈受孕，喺伯利恆生咗耶穌。
佢喺基督宗教嘅新教唔多重視，但係喺比較傳統嘅派別都好受重視；喺3世紀開始尊稱做 ｢天主之母｣（theotokos，意思係 ｢誕神者｣ 或者 ｢生育天主者｣；新教譯 ｢神之母｣），並且喺431年嘅以弗所公會議宣佈係當信道理。不過咁並唔係話傳統嘅派別對佢嘅睇法冇分別；例如，天主教認為佢冇原罪，但係東正教（同新教一樣）認為佢有原罪。
廣州北站

廣州北站（粵拼：gwong2 zau1 bak1 zaam6）係中國廣東廣州嘅一個火車站，1908年開始營運，位置喺花都區新華街道站前路1號。
佢既係花都最大嘅火車站同廣州其一主要鐵路客運站，又係國鐵同地鐵嘅轉車站。
廣州站

廣州站（粵拼：gwong2 zau1 zaam6），又叫廣州火車站（gwong2 zau1 fo2 ce1 zaam6），係中國廣東廣州嘅一個火車站，1974年4月12號開始營運，位置喺越秀區嘅人民北路同環市西路嘅交界。
呢個站係華南最大嘅火車站同廣州市入面嘅其中一個主要嘅鐵路客運站。佢重係國鐵同地鐵嘅轉車車站。

背景
早期嘅大沙頭火車站（1924年）
内文：大沙頭站
呢個站嘅原址唔喺環市西近人民北路口，而喺大沙頭嗰邊，喺1911年起好。期間一直係九廣鐵路中華民國段嘅終點站，民國36年（1937年）演變成九廣同粵漢鐵路（而家係京廣鐵路嘅一部分）旅客列車嘅終點站重改名做廣州東站搞拉客生意。期間喺黃沙搞咗廣州南站負責貨運同列車嘅編組。雖然嗰時有搞石圍塘火車站，但由於未起西南大橋，令大沙頭站一度成為客流量比較大嘅火車站。
中華人民共和國成立之後，原先喺中華民國段嘅九廣鐵路改名做廣深鐵路，廣州東站亦改名做廣州站。隨住廣州南站到石圍塘火車站搞咗鐵路輪渡之後同粵漢、九廣連埋一齊。後嚟為咗方便旅客跳過廣州北再直接去廣州西站，而喺流花橋範圍起咗條聯絡綫，重喺聯絡綫嘅終點位整咗間線路所出嚟。

工程
1957年，由於湖北嘅武漢長江大橋起好咗，將粵漢鐵路同京漢鐵路連埋一齊而將路線合併成京廣鐵路。加上西南大橋亦順利開通而將廣三、京廣同廣深三條鐵路連埋一齊。由於嗰時其它鐵路站凈拉貨唔拉客，所以喺大沙頭嘅廣州站亦成為客流最火爆嘅車站，出入站幾乎打嗮蛇餅。但1962年受到國民經濟調整同閂咗、轉移咗部分企業，令鐵路嘅客運量出現勁跌。1960年代中葉，由於喺大沙頭嘅廣州站受到站場太細，加上太少存車綫、冇等車室嘅關係，令鐵路部門決定喺舊時嘅流花橋線路所整大個規模兼改名做流花橋站重開始辦搭客業務。
本嚟流花橋線路所重有機會繼續整大規模，但由於嗰時上級減少出錢規模，加上受到文革破四舊浪潮影響，令車站工程一度陷入財困而冇繼續起，直到1972年先至重新恢復返工期。後嚟火車站喺1974年4月10號正式起好，重喺兩日後投入營運。期間車站亦正式定名做廣州站。車站啱起好無耐，由於嗰時廣州地區好多地方都屬山旮旯地帶，令呢間嘢成為地標建築。原先大沙頭嗰間降級成客技站重喺1985年正式停用兼拆冧。

營運
車站起好之後，由於附近多咗友誼劇院、東方賓館、中國大酒店、交易會流花展館呢啲建築形成一景，攞埋1985年嘅羊城八景稱呼（流花玉宇）。1979年恢復返廣九直通車之後，站房東邊亦做咗出入境大廳用途直到1996年搬到廣州東站為止。1981年加開咗第四月台。1990年代初期因廣東嘅高速經濟發展，令好多人猛咁到廣東謀生而成為民工聚集地。喺每年農曆除夕出現大量民工搭火車返屋企嘅情況。期間令車站同滘口、天河兩間汽車客運站一樣，出現治安混亂嘅情況。
車站從2008年開始，每年春運期間凈臨時改做辦跨省長途客車業務，而去深圳嗰邊嘅和諧號列車冚唪唥改嗮到廣州東站停。
分析語

分析語（粵拼：Fan1 sik1 jyu5）係有關語言類型嘅概念，按照構詞方式（字詞點樣組成）將語言分類。如果話某隻語言係分析語，意思係話佢哋好少可加詞綴落去字詞嘅詞幹度，毋靠詞形變化。例如粵語同標準官話就係噉，公認係非常分析嘅語言。除此之外，廿一世紀初嘅英文亦都傾向分析語，缺乏性別或者格等歐洲語言常見嘅構詞變化。
分析語好多時主要係靠語序同幫手字詞（包括助詞同介詞呀噉）嚟表達啲字詞之間嘅關係，而毋靠詞形變化。例如

基礎概論
睇埋：語言類型、構詞同詞形變化
用時態做例子。好似英文、法文同埋日文等嘅多種語言，都會用詞形變化嚟表達「件事係幾時發生嘅」呢一件資訊。相比之下，粵語就係齋靠「加多幾隻字詞」嚟表達同樣嘅資訊。想像例句
「我坐喺度食叉燒包。」
可以變成
「琴日下晝四點，我坐喺度食叉燒包。」（表達咗過去）
「聽日朝早九點，我會坐喺度食叉燒包。」（表達咗未來）
——多咗嘅字詞，幫手表達「件事係喺咩時間發生嘅」呢一件資訊。

語言演變
睇埋：構詞整平
喺 5 至 15 世紀期間，英文被指係演變到愈嚟愈傾向分析語。例如由古英文變到去中古英文嗰段期間，英文喪失咗大部份嘅文法格系統：古英文曾經有一個變格系統，同拉丁文、希臘文、同埋德文等好相似，簡單噉講即係一隻字詞要視乎佢喺句子入邊做乜嘢角色而變樣；到咗中古英文嘅時期，呢啲系統都逐漸失傳。而到咗廿一世紀初，英文淨係得屬格仍然存在，而屬格以外嘅文法格近乎唔見晒咁滯，係得例如男性第三人稱代詞做主語嗰陣係 he（主格）但係做賓語嗰陣要變做 him（賓格）呀噉。
幽靈車站

幽靈車站係一種鐵路廢站，通常指嘅係冇用嘅鐵路地下化車站，可能係因為未啟用或者停止營運。呢啲車站冇列車停靠，而且亦難以由地面進入。
巴拉福特城足球會

巴拉福特城足球會（英文：Bradford City Association Football Club）係英格蘭乙組足球聯賽嘅球隊之一，喺英格蘭巴拉福特，喺1903年成立，曾經打過英格蘭超級足球聯賽。